**Informácie pre dotknutú osobu (účastníka podujatia) pri získaní osobných údajov**

Podľa čl. 13 nariadenia Európskeho parlamentu a Rady (EÚ) č. 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takých údajov, ktorým sa zrušuje smernica 95/46/ES (všeobecné nariadenie o ochrane údajov) (ďalej len „GDPR“) Ministerstvo investícií, regionálneho rozvoja a informatizácie Slovenskej republiky (ďalej ako “MIRRI SR” alebo “prevádzkovateľ”) ako subjekt, ktorý spracováva osobné údaje dotknutej osoby, poskytuje dotknutej osobe nasledovné informácie:

1. **Identifikačné a kontaktné údaje prevádzkovateľa:**

Ministerstvo investícií, regionálneho rozvoja a informatizácie Slovenskej republiky, Pribinova 25, 811 09 Bratislava, IČO: 50349287

1. **Kontaktná osoba za projekt Granty so zjednodušenou administratívou („Fast Grants“) - Hackathony:** telefón: 02/20928554, e-mail: hackathony@mirri.gov.sk
2. **Zodpovedná osoba pre oblasť osobných údajov:** Zodpovedná osoba za oblasť GDPR**,** telefón: +421 2 2092 8425, e-mail: zodpovedna.osoba@mirri.gov.sk
3. **Rozsah spracúvaných osobných údajov:**

osobné údaje získané z podujatia:meno, priezvisko, emailová adresa, fotografie zachytávajúce podobizeň dotknutej osoby (tvár a postava) a videozáznam z podujatia.

osobné údaje získané z prihlasovacieho formulára: meno, priezvisko, emailová adresa, informácie o expertíze a skúsenostiach účastníka.

1. **Kategórie dotknutých osôb:** fyzické osoby – účastníci podujatia hackathon
2. **Účel spracúvania:** Prevádzkovateľspracúva uvedené osobné údaje dotknutej osoby na účely propagácie projektu a na účely preukázania vynakladania prostriedkov mechanizmu Plánu obnovy a odolnosti SR. Propagácia je zacielená na investíciu Komponentu 17 Plánu obnovy a odolnosti Slovenskej republiky – „Granty so zjednodušenou administratívou („Fast Grants“) – Hackathony“, ktorej je MIRRI SR na základe zákona č. 368/2021 Z. z. o mechanizme na podporu obnovy a odolnosti Slovenskej republiky a o zmene a doplnení niektorých zákonov v spojení s bodom C.1. uznesenia vlády Slovenskej republiky č. 221/2021 zo dňa 28.04.2021 k materiálu „Návrh Plánu obnovy a odolnosti Slovenskej republiky“ vykonávateľom (ďalej len „Projekt“). Taktiež môžu byť osobné údaje spracúvané na účely kontroly výsledkov implementácie danej investície príslušným orgánom, a to Európskou komisiou, Úradom vlády SR a Úradom vládneho auditu.

V prípade, že dotknutá osoba poskytla svoje osobné údaje prostredníctvom prihlasovacieho formulára, prevádzkovateľ spracúva osobné údaje na účely registrácie účastníka hackathonu, zaslania pozvánky na hackathon a na distribúciu súťažných a iných dôležitých materiálov, ktoré budú potrebné na vyriešenie výziev na hackathone.

1. **Právny základ spracúvania:** Právny základ pre spracúvanie osobných údajov v prípade propagácie projektu a činností MIRRI SR je **oprávnený záujem** prevádzkovateľa podľa čl. 6 ods. 1 písm. f) GDPR *,,spracúvanie je nevyhnutné na účely oprávnených záujmov, ktoré sleduje prevádzkovateľ alebo tretia strana, s výnimkou prípadov, keď nad takýmito záujmami prevažujú záujmy alebo základné práva a slobody dotknutej osoby*, *ktoré si vyžadujú ochranu osobných údajov, najmä ak je dotknutou osobu dieťa.“*

Prevádzkovateľ pri spracúvaní osobných údajov na účely preukázania vynakladania prostriedkov mechanizmu Plánu obnovy a odolnosti SR spracúva osobné údaje potrebné na splnenie úlohy realizovanej **vo verejnom záujme** alebo **pri výkone verejnej moci** zverenej prevádzkovateľovi podľa čl. 6 ods. 1 písm. e) GDPR: ,,*spracúvanie je nevyhnutné na splnenie úlohy realizovanej vo verejnom záujme alebo pri výkone verejnej moci zverenej prevádzkovateľovi.“* Prevádzkovateľ koná na základe zákona č. 368/2021 Z. z. o mechanizme na podporu obnovy a odolnosti a o zmene a doplnení niektorých zákonov v spojení s bodom C.1. uznesenia vlády Slovenskej republiky č. 221/2021 zo dňa 28.04.2021 k materiálu „Návrh Plánu obnovy a odolnosti Slovenskej republiky“, ktorým bol prevádzkovateľ určený za vykonávateľa investície a reformy pre časť komponentu 17 („Granty so zjednodušenou administratívou („Fast Grants“) - Hackathony“). Prevádzkovateľ si plní svoju úlohu ako vykonávateľ tým, že zodpovedá za realizáciu investície alebo realizáciu reformy v súlade s Plánom obnovy a odolnosti Slovenskej republiky vrátane plnenia a dosahovania míľnikov a cieľov investície alebo reformy v súlade s dohodou podľa osobitného predpisu (operačná dohoda v zmysle čl. 20 ods. 6 a čl. 23 ods. 1 nariadenia Európskeho parlamentu a Rady (EÚ) 2021/241 z 12. februára 2021, ktorým sa zriaďuje Mechanizmus na podporu obnovy a odolnosti).

1. **Príjemcovia osobných údajov:** Príslušné organizačné útvary prevádzkovateľa, príslušné orgány EÚ a ich príslušné organizačné útvary na účely kontroly implementácie opatrení vyplývajúcich z Plánu obnovy a odolnosti Slovenskej republiky:
* Úrad vlády SR, Úrad vládneho auditu a Európska komisia
* Sprostredkovateľ: Campus City s.r.o., Staré Grunty 18, 841 04 Bratislava
1. **Zásady ochrany osobných údajov:** Osobné údaje dotknutej osoby budú uchovávané v súlade s čl. 5 nariadenia GDPR a všetkými ostatnými, na daný právny vzťah aplikovateľnými, ustanoveniami nariadenia GDPR a relevantnými ustanoveniami vnútroštátneho práva.
2. **Doba uchovávania osobných údajov:** Osobné údaje budú spracovávané po dobu trvania projektu, t. j. do roku 2026 a počas doby udržateľnosti projektu, t. j. do roku 2031, najneskôr však dovtedy, pokiaľ to bude nevyhnutné na kontrolu implementácie opatrení vyplývajúcich z Plánu obnovy a odolnosti Slovenskej republiky, včítane realizácie kontrolných oprávnení zo strany príslušných orgánov EÚ a ich príslušných organizačných útvarov.
3. **Cezhraničný prenos osobných údajov:** Áno, na účely výkonu kontrolných oprávnení zo strany príslušných orgánov EÚ a ich príslušných organizačných útvarov. Osobné údaje budú poskytnuté týmto orgánom EÚ:
* Európska komisia.
1. Osobné údaje nebudú použité na automatizované individuálne rozhodovanie vrátane profilovania.
2. V súlade s čl. 15 až 22 nariadenia GDPR je dotknutá osoba oprávnená prostredníctvom žiadosti si uplatniť nasledovné **práva dotknutej osoby:**
3. právo na potvrdenie o spracúvaní osobných údajov,
4. právo na získanie prístupu k osobným údajom, vrátane relevantných informácií týkajúcich sa ich spracúvania,
5. právo na opravu nesprávnych a na doplnenie neúplných osobných údajov, ktoré sa jej týkajú,
6. právo na vymazanie osobných údajov, ktoré sa jej týkajú,
7. právo na obmedzenie spracúvania osobných údajov,
8. právo na prenosnosť osobných údajov,
9. právo namietať spracúvanie osobných údajov.

Právo dotknutej osoby na neuplatňovanie rozhodovania založeného výlučne na automatizovanom individuálnom rozhodovaní vrátane profilovania sa na tu uvedené účely neuplatňuje.

1. Dotknutá osoba je oprávnená podať **žiadosť o výkon práv dotknutej osoby** u prevádzkovateľa alebo u jeho zodpovednej osoby.
2. Dotknutá osoba, ktorej osobné údaje sú spracúvané prevádzkovateľom na účely uvedené v bode č. 5 má **právo** namietať proti spracúvaniu svojich osobných údajov, najmä namietať voči zverejneniu fotografie/videozáznamu z podujatia dotknutej osoby zaslaním písomnej požiadavky na e-mailovú adresu zodpovedna.osoba@mirri.gov.sk
3. Poskytovanie osobných údajov nie je povinnosťou, zákonnou ani zmluvnou požiadavkou ani požiadavkou, ktorá by bola potrebná na uzavretie zmluvy. Dotknutej osobe neplynú žiadne dôsledky v prípade neposkytnutia osobných údajov.
4. Ak sa dotknutá osoba domnieva, že pri spracúvaní osobných údajov boli porušené jej práva, má právo podať návrh na začatie konania o ochrane osobných údajov **Úradu na ochranu osobných údajov SR** v súlade s ustanoveniami zákona č. 18/2018 Z. z. o ochrane osobných údajov a o zmene a doplnení niektorých zákonov v znení neskorších predpisov.